লক্ষ্মীপুর, ৯ জুলাই (শীর্ষ নিউজ ডটকম): নৌ-পরিবহন মন্ত্রী শাজাহান খান বলেছেন, সরকারের ব্যর্থতার কথা সংসদে এসে বলুন। তিনি বলেন, হরতাল, মিছিল সমাবেশ রাজনৈতিক অধিকার। তবে আন্দোলন সংগ্রামের নামে নৈরাজ্য সৃষ্টি করে জনমানুষের অধিকার ক্ষুন্ন করার অধিকার কারো নেই। আজ শনিবার সন্ধ্যায় লক্ষ্মীপুরের নছির আহমদ ভূঁইয়া মিলনায়তনে জেলা বাস, মিনিবাস, মালিক-শ্রমিক ঐক্য পরিষদের দেয়া সংবর্ধনা অনুষ্ঠানে প্রধান অতিথির বক্তব্যে তিনি এসব কথা বলেন।